วันนี้เป็นวันหยุดหลังสอบมิทเทอมเสร็จ กอปรกับพรุ่งนี้ต้องไปงานรับปริญญาเพื่อน วันนี้เรากับเพื่อนอีกคนจึงนัดกันไปเดินหาซื้อของขวัญที่เซ็นทรัลบางนาค่ะ ในตอนเที่ยงเพื่อนเราบ่นอยากกินร้านซูกิชิ ในตอนแรกไอ้เราก็เห็นว่ามันเป็นบุฟเฟต์ เกรงว่าจะกินไม่คุ้ม เลยบอกว่าไม่เอาดีกว่า แต่ก็ถูกคะยั้นคะยอโดยบอกว่า มันมีเป็นอาหารจานเดี่ยวด้วย ไอ้เราก็เลยโอเค ยอมก็ยอม(ก็เห็นเพื่อนอยากกินมากน่ะนะ)

บรรยากาศของร้าน เราชอบนะคะ ไม่ว่าจะที่สาขาไหน เราก็ว่าดูดีทีเดียว เป็นระเบียบเรียบร้อยดีมากค่ะ ร้านที่สาขานี้ก็ค่อนข้างใหญ่เลยทีเดียวด้วย วันนี้ที่ร้านมีลูกค้าไม่ค่อยเยอะเท่าไรค่ะ ทำให้อาหารรอไม่นานมาก พนักงานดูแลดีอยู่คนหนึ่งค่ะ แต่คนอื่นๆนี่ไม่ไหวนะ ไม่ค่อยสนใจลูกค้าเลยค่ะ

อาหารจานเดี่ยวที่วันนี้เรากับเพื่อนสั่งมาคือ ข้าวแกงกระหรี่ไก่ทอด กับข้าวยำเกาหลี(บิบิมบัท)และช็อกโกแลตมิ้ลล์เชคค่ะ ตัวบิบิมบัทนั้นเราไม่ได้ลองชิม เลยไม่รู้ว่ารสชาติเป็นยังไง แต่ข้าวแกงกระหรี่ไก่ทอดนี่ อร่อยมากๆเลยค่า ไก่กรอบนุ่มมากๆ แกงกระหรี่หอมอร่อย ไม่เผ็ดแต่รสชาติเข้มข้นใช้ได้ค่ะ แถมยังมีไข่ข้นโปะบนข้าวด้วย นุ่มอร่อย ไม่เลี่ยน กำลังดีสุดๆเลยค่ะ แต่ให้เยอะไปหน่อย กินไม่หมด แหะๆๆ

ไว้มีโอกาสจะไปกินอีกค่ะ ชอบๆ ^__^